CELEX: 62007TN0402
Language: sk
Date: 2007-11-06 00:00:00
Title: Vec T-402/07: Žaloba podaná 6. novembra 2007 – Kaul/ÚHVT – Bayer (ARCOL)

12.1.2008   
            
            
               SK
            
            
               Úradný vestník Európskej únie
            
            
               C 8/19
            
         Žaloba podaná 6. novembra 2007 – Kaul/ÚHVT – Bayer (ARCOL)
   (Vec T-402/07)
   (2008/C 8/34)
   Jazyk žaloby: angličtina
   Účastníci konania
   
      Žalobca: Kaul GmbH (Elmshorn, Nemecko) (v zastúpení: G. Würtenberger a R. Kunze, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Bayer AG (Leverkusen, Nemecko)
   Návrhy žalobcu
   
               —
            
            
               zrušiť rozhodnutie druhého odvolacieho senátu z 1. augusta 2007 vydané vo veci R 782/2000-2 týkajúce sa námietky založenej na ochrannej známke Spoločenstva č. 49 106 „CAPOL“ proti prihláške ochrannej známky Spoločenstva č. 195 370 „ARCOL“,
            
         
               —
            
            
               vyhovieť námietke proti prihláške ochrannej známky Spoločenstva č. 195 370 „ARCOL“,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Bayer AG.
   
      Prihlasovaná ochranná známka: slovná ochranná známka Spoločenstva „ARCOL“ pre výrobky zaradené v triedach 1, 17 a 20 – prihláška č. 195 370.
   
      Majiteľ ochrannej známky alebo označenia, ktoré je základom námietky: Kaul GmBH.
   
      Ochranná známka alebo označenie, ktoré je základom námietky: slovná ochranná známka Spoločenstva „CAPOL“ pre tovary zaradené v triede 1.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b), článku 63 ods. 6 a článkov 73 a 74 nariadenia Rady (ES) č. 40/94 o ochrannej známke Spoločenstva.
   Žalobca tvrdí, že odvolací senát neprihliadol na povinnosti stanovené v článku 63 ods. 6 a v článku 73 nariadenia o ochrannej známke Spoločenstva tým, že ignoroval usmernenie, ktoré Súdny dvor poskytol vo veci C-29/05 P, a odmietol uplatniť akúkoľvek voľnú úvahu podľa článku 74 ods. 2 toho istého nariadenia. Žalobca ďalej uvádza, že odvolací senát neuviedol dôvody, na ktorých svoje rozhodnutie založil.